**РАЙОННА ИЗБИРАТЕЛНА КОМИСИЯ – КЪРДЖАЛИ**

Адрес: гр.Кърджали, ул.”Мара Михайлова” №8, ет.2, Дом на Културата, email: [rik09@cik.bg](mailto:rik09@cik.bg);

факс: 0361 / 5 84 72; тел. за контакти: стационарен 0361 / 5 85 34; мобилни: 0882 376 424; 0882 476 516.

**ПРОТОКОЛ**

**№17**

Днес, 4 ноември 2016г. от 11:00 ч. в гр. Кърджали, ул. „Мара Михайлова” №8, ет.2, Дом на Културата, се проведе заседание на Районна избирателна комисия – Кърджали, назначена с Решение № 3513 – ПВР / НР от 16 септември 2016г. на ЦИК.

Присъстват **10 (десет)** члена на РИК – Кърджали: Антоанета Маринова Юрукова – Председател; Величка Димитрова Георгиева – зам.-председател; Стефан Димитров Ангелов – зам.-председател; Беркант Метин Барзат – Секретар; Кольо Маринов Ангелов – член; Руси Профиров Латунов- член; Калина Вълчева Митева – член; Красимир Петков Бибиновски – член; Стоян Георгиев Кирев – член; Димитрия Драганова Василева – член.

Отсъстват **3 (трима)** члена на РИК – Кърджали: Иван Пламенов Робов – член; Джейлян Ръфкиев Муталибов – член; Нели Иванова Бъклева – член.

Председателят на РИК-Кърджалиоткризаседанието в 11.00 часа.

Председателят на РИК-Кърджали, Антоанета Юрукова, предложи заседанието да протече при следния:

**ДНЕВЕН РЕД:**

Т.1. Разглеждане неименуван документ, който по същността си представлява жалба с вх.№174/01.11.2016г. на общият входящ регистър и с вх.№4/01.11.2016г. в регистъра на жалбите и сигналите подадена от Цвета Вълчева Караянчева от ПП”ГЕРБ” Кърджали за нарушение на изборните правила за агитация от ПП„ДПС”.

*Докладва: Величка Георгиева*

Т.2. Разглеждане не наименуван документ, който по същността си представляна жалба с вх.№175/01.11.2016г. на общият входящ регистър и с вх.№5/01.11.2016г. в регистъра на жалбите и сигналите подаден от Румен Младенов Младенов от ПП ”ГЕРБ” Кирково за нарушение на изборните правила за агитация от ПП „ДПС”.

*Докладва: Величка Георгиева*

Т.3. Разглеждане не наименуван документ, който по същността си представляна жалба с вх.№182/02.11.2016г. на общият входящ регистър и с вх.№6/02.11.2016г. в регистъра на жалбите и сигналите подадена от Цвета Вълчева Караянчева от ПП ”ГЕРБ” Кърджали за нарушение на изборните правила за агитация от ПП „ДПС”.

*Докладва: Антоанета Юрукова*

Председателят Антоанета Юрукова даде думата за допълнение на дневния ред.

КОЛЬО АНГЕЛОВ предложи допълнение на дневния ред с още една точка, в която на основание чл. 496, ал. 1 от ИК, да бъде взето решение за съставяне актове на ПП ДПС за нарушение нормата на чл.183, ал.4.

Т.4. Вземане на решение за съставяне актове на ПП „ДПС“ за нарушение нормата на чл.183, ал.4.

СТЕФАН АНГЕЛОВ: Имам предложение да оставим за следващо заседание предложението на колегата Ангелов, тъй като не сме запознати подробно с нормативите, които той ни предлага. Има общински структури, има и областна, ние не сме наясно към коя структура ще отнесем този акт.

След кратко обсъждане в залата, председателят подложи на гласуване предложението на Кольо Ангелов за допълване на дневния ред с точка 4.

**Гласували: 9 (девет) членове на РИК:**

**„ЗА” – 6 (шест) гласа**: Антоанета Юрукова; Кольо Ангелов; Руси Латунов; Калина Митева; Красимир Бибиновски; Стоян Кирев;

**ПРОТИВ – 3 (три) гласа**: Величка Георгиева; Стефан Ангелов; Димитрия Василева;

(*Беркант Барзат – извън зала*)

Има решение.

ПРЕДСЕДАТЕЛЯТ АНТОАНЕТА ЮРУКОВА: Включваме като точка 4 предложението на Кольо Ангелов – вземане на решение за съставяне актове на ПП „ДПС“ във връзка с нарушението на чл.183, ал. 4.

ПРЕДСЕДАТЕЛЯТ АНТОАНЕТА ЮРУКОВА: Предлагам да гласуваме целия проект за дневен ред. Колеги, предлагам да гласуваме проекта.

**Гласували: 9 (девет) членове на РИК:**

**„ЗА” – 9 (девет) гласа**: Антоанета Юрукова; Величка Георгиева; Стефан Ангелов; Кольо Ангелов; Руси Латунов; Калина Митева; Красимир Бибиновски; Стоян Кирев; Димитрия Василева.

**ПРОТИВ – няма.**

(*Беркант Барзат – извън зала*)

ПРЕДСЕДАТЕЛЯТ АНТОАНЕТА ЮРУКОВА: Проектът се приема и става дневен ред.

**По т.1 от дневния ред**: ПРЕДСЕДАТЕЛЯТ АНТОАНЕТА ЮРУКОВА даде думата за доклад на КОЛЬО АНГЕЛОВ и ВЕЛИЧКА ГЕОРГИЕВА:

КОЛЬО АНГЕЛОВ запозна комисията с жалба с вх.№4/01.11.2016г. в регистъра на жалбите и сигналите подадена от Цвета Вълчева Караянчева от ПП ”ГЕРБ” Кърджали за нарушение на изборните правила за агитация от ПП ДПС.

КОЛЬО АНГЕЛОВ докладва, че са били извършени проверки на териториите на всяка една от седемте общини на област Кърджали от различни екипи от членове на РИК-Кърджали. Има входирани съответно докладни записки. Той представи на членовете на РИК всяка една от докладните записки в подробности. Беше представена и информация от докладни записки, отнасящи се до следващите две жалби във връзка с това, че върху агитационни материали на ПП ГЕРБ са залепени стикери с номер 4, който напълно закрива фабрично отпечатания номер 17.

ПРЕДСЕДАТЕЛЯТ АНТОАНЕТА ЮРУКОВА даде думата на членовете на РИК за становища след извършените проверки и изслушаната информация.

КОЛЬО АНГЕЛОВ изказа мнение, че след извършените проверки се е установило, че с изключение на територията на общините Черноочене, Джебел и Кърджали, са предприети мерки по премахване на плакатите. Хората са се постарали заповедта на РИК да бъде изпълнена, уточни той. Намерени са единични плакати, но като цяло там би следвало да се остави жалбата без уважение, беше становището на докладващия. Той изказа още мнение, че на територията на Черноочене, Джебел и Кърджали, още повече, че става въпрос за проверки, извършени в централните части на населените места, е установено, че не са предприети никакви действия. Кольо Ангелов изказа становище, че следва РИК да си спази задължението по закон. Становището на докладващия беше, че на основание чл. 186, ал.1, кметът е длъжен да премахне предизборните материали след решението на РИК, но тъй като не го е извършил, на основание чл. 495, ал. 1 следва да бъде наложен акт за административно нарушение и веднъж за винаги да се научат всички лица, които имат отношения с Изборния кодекс, че спазването на решенията РИК не е опция, не е по избор, а е задължително, заключи Кольо Ангелов.

ПРЕДСЕДАТЕЛЯТ АНТОАНЕТА ЮРУКОВА обобщи, че от проверките става ясно, че кметовете на три от общините на територията на Девети избирателен район, Кърджалийски, не са изпълнили решението на РИК-Кърджали – кметовете на общините Кърджали, Черноочене и Джебел и че предложението е да им бъде наложен акт за административно нарушение.

Проект за решение беше представен от ВЕЛИЧКА ГЕОРГИЕВА:

**РЕШЕНИЕ   
№ 143  
Кърджали, 04.11.2016г.**

ОТНОСНО: Разглеждане неименуван документ, който по същността си представлява жалба с вх.№174/01.11.2016г. на общият входящ регистър и с вх.№4/01.11.2016г. в регистъра на жалбите и сигналите подадена от Цвета Вълчева Караянчева от ПП”ГЕРБ” Кърджали за нарушение на изборните правила за агитация от ПП„ДПС”.

В РИК – Кърджали в общият входящ регистър с вх.№174/ 01.11.2016г. на общият входящ регистър и с вх.№4 /01.11.2016 г. в регистъра на жалбите и сигналите подадена от Цвета  Вълчева Караянчева от ПП ”ГЕРБ” Кърджали за нарушение на изборните правила за агитация от ПП„ДПС”. В жалбата се твърди, че ПП „ ДПС”  не са премахнали агитационните си  материали, съгласно разпореждане на РИК с решение №81/30.10.2016 г.

Бе разпоредена проверка на място. Представители на РИК направиха проверки на територията на област Кърджали. Видимо от докладни записки вх.№№ проверката установи , че в общините Крумовград, Ардино, Кирково, Момчилград са предприети мерки за премахване на агитационните материали. В общините Джебел, Черноочене и Кърджали на проверените места, коректно изброени и цитирани в докладните записки на членовете на РИК, предизборните  плакати с оспорваното съдържание не бяха премахнати.

Вземайки предвид гореизложеното и на основание чл. 72, ал. 1, т.1 във вр. с чл.496, ал.1 и във вр. с ал.2 , т.1 и във вр. с чл.495, ал.1 от ИК, РИК - Кърджали

**РЕШИ:**

**1.ОТХВЪРЛЯ КАТО НЕОСНОВАТЕЛНА** Жалба с вх.№174/01.11.2016 г. на общият входящ регистър и с вх.№4/01.11.2016г. в регистъра на жалбите и сигналите подадена от  Цвета  Вълчева Караянчева от ПП”ГЕРБ”Кърджали за нарушение на изборните правила за агитация от ПП„ДПС” в частта й за кметовете на следните общини: Крумовград, Ардино, Кирково и Момчилград.

**2.НА ОСНОВАНИЕ** чл.496, ал.2, т.2  във вр. с ал.1 от ИК, задължава председателя на РИК – Кърджали да състави акт за установяване на административно нарушение на кметовете на следните общини Джебел, Черноочене и Кърджали във връзка с неизпълнение на Решение №81/30.10.2016г. на РИК-Кърджали.

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА даде думата за становища по проекта за решение.

БЕРКАНТ БАРЗАТ изказа мнение, че РИК избързва с взимането на това решение, няма акт, влязъл в сила и че след като вече е излязло решението на ЦИК, след като общините се запознаят с него, те ще изпълнят задълженията си. Според него общините са били прибързано, преди влязъл в сила акт, накарани да свършат работа, която не е било необходимо.

КОЛЬО АНГЕЛОВ опонира, че задължение на членовете на РИК е да изпълнят задълженията си, вменени от закона. Той поясни, че въпреки че решението на ЦИК подлежи на обжалване, РИК си съставя акта, наказателното постановление се издава, има срокове, трябва да мине и през областния управител, той има време, ако съдът постанови отмяна, да не издаде … Санкцията, която налага областният управител е предупредителен протокол, а глобата, която се налага е от 200 до 2000 лв. Тоест, става въпрос по-скоро за дисциплиниращ акт, че решенията на РИК следва да се изпълняват, беше становището на Кольо Ангелов. Какво ще кажем на кметовете, които изпълниха задълженията си независимо от това дали им харесва или не – те впрегнаха своя ресурс и си изпълниха задълженията, както трябва да бъде, приключи изказването си той.

КАЛИНА МИТЕВА се изказа в подкрепа на мнението на Кольо Ангелов. Тя обобщи, че става въпрос за принципи, че длъжностните лица са задължени да спазват указанията на РИК.

СТЕФАН АНГЕЛОВ предложи допълнение на диспозитива на проекта за решение с оглед на обстоятелството, че общините Кирково, Крумовград, Ардино и Момчилград са изпълнили решението на РИК не следва да им се налага наказание.

**Гласували: 10 (десет) членове на РИК:**

**„ЗА” – 9 (девет) гласа**: Антоанета Юрукова; Величка Георгиева; Стефан Ангелов; Кольо Ангелов; Руси Латунов; Калина Митева; Красимир Бибиновски; Стоян Кирев; Димитрия Василева.

**ПРОТИВ – 1 (един) глас:** Беркант Барзат.

Има решение.

**По т.2 от дневния ред**: ПРЕДСЕДАТЕЛЯТ АНТОАНЕТА ЮРУКОВА даде думата за доклад на ВЕЛИЧКА ГЕОРГИЕВА и КОЛЬО АНГЕЛОВ, извършили проверката по жалбата с вх.№175/01.11.2016г. на общият входящ регистър и с вх.№5/01.11.2016г. в регистъра на жалбите и сигналите, подаден от Румен Младенов Младенов от ПП ГЕРБ Кирково.

КОЛЬО АНГЕЛОВ докладва, че тази жалба се е припокрила с предната, че е съотносима с първата разгледана. Извършената проверка е установила, че агитационните материали са премахнати.

ПРЕДСЕДАТЕЛЯТ АНТОАНЕТА ЮРУКОВА обобщи, че действително от доклада по проверките, извършени по предходната точка е станало ясно, че кметът на Община Кирково е изпълнил разпореждането на РИК и съвсем основателно проверяващите предлагат решение с диспозитив жалбата да бъде оставена без уважение. Председателят Антоанета Юукова предложи проект на

**РЕШЕНИЕ   
№ 144  
Кърджали, 04.11.2016г.**

ОТНОСНО: Разглеждане не наименуван документ, който по същността си представляна жалба с вх.№175/01.11.2016г. на общият входящ регистър и с вх.№5/01.11.2016г. в регистъра на жалбите и сигналите подаден от Румен Младенов Младенов от ПП ”ГЕРБ” Кирково за нарушение на изборните правила за агитация от ПП „ДПС”.

В РИК – Кърджали в общият входящ регистър с вх.№175 / 01.11.2016г. на общият входящ регистър и с вх.№5/01.11.2016 г. в регистъра на жалбите и сигналите подадена от Румен Младенов Младенов  от ПП ”ГЕРБ” Кирково. В жалбата се твърди, че кмета на общината  не е предприел действия  за  премахването на  агитационните материали  на ПП „ДПС” във връзка с решение №81/30.10.2016г. на РИК – Кърджали.

Във връзка с жалбата представители на районната избирателна комисия   извършиха проверки, с които се установи, че твърденията в жалбата не отговарят на действителните факти.

Вземайки предвид гореизложеното и на основание чл.72, ал.1, т.1 от ИК, РИК - Кърджали

**РЕШИ:**

ОСТАВЯ БЕЗ УВАЖЕНИЕ ЖАЛБА с вх.№175/01.11.2016г. на общият входящ регистър и с вх.№5/01.11.2016г. в регистъра на жалбите и сигналите подадена от Румен Младенов Младенов от ПП ”ГЕРБ” Кирково  за нарушение на изборните правила за агитация от  ПП „ДПС”.

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА подложи проекта за решение на гласуване.

**Гласували: 10 (десет) членове на РИК:**

**„ЗА” – 10 (десет) гласа**: Антоанета Юрукова; Величка Георгиева; Стефан Ангелов; Беркант Барзат; Кольо Ангелов; Руси Латунов; Калина Митева; Красимир Бибиновски; Стоян Кирев; Димитрия Василева.

**ПРОТИВ – няма.**

**По т.3 от дневния ред**: ПРЕДСЕДАТЕЛЯТ АНТОАНЕТА ЮРУКОВА даде думата за доклад на ВЕЛИЧКА ГЕОРГИЕВА и КОЛЬО АНГЕЛОВ, извършили проверката по ненаименуван документ, който по същността си представлява жалба с вх.№182/02.11.2016 г. на общия входящ регистър и с вх.№6/02.11.2016 г. в регистъра на жалбите и сигналите, подадена от Цвета Вълчева Караянчева от ПП ГЕРБ – Кърджали за нарушение на изборните правила за агитация от ПП ДПС.

КОЛЬО АНГЕЛОВ докладва, че след като е била извършена проверка по жалбата от членовете на РИК Красимир Бибиновски и Кольо Ангелов, е установено, че на ул. «Йълдаръм» има един материал, който отговаря на описания в жалбата.

ВЕЛИЧКА ГЕОРГИЕВА предложи проект за решение:

**РЕШЕНИЕ   
№ 145  
Кърджали, 04.11.2016г.**

ОТНОСНО: Разглеждане не наименуван документ, който по същността си представляна жалба с вх.№182/02.11.2016г. на общият входящ регистър и с вх.№6/02.11.2016г. в регистъра на жалбите и сигналите подадена от Цвета Вълчева Караянчева от ПП ”ГЕРБ” Кърджали за нарушение на изборните правила за агитация от ПП „ДПС”.

В РИК – Кърджали в общият входящ регистър с вх.№182/02.11.2016г. на общият входящ регистър и с вх.№6/02.11.2016 г. в регистъра на жалбите и сигналите подадена от Цвета Вълчева Караянчева от ПП ”ГЕРБ”Кърджали за нарушение на изборните правила за агитация от ПП „ДПС”. В жалбата се твърди, че  се осъществява  подвеждаща агитация във вреда на ПП „ГЕРБ”  в общините не са премахнали агитационните си  материали, съгласно разпореждане на РИК с решение №81/30.10.2016 г.

Бе разпоредена проверка на място. Представители на РИК направиха проверки на територията на област Кърджали, които не установиха нарушенията.

Вземайки предвид гореизложеното и на основание чл. 72, ал. 1, т.1 от ИК, РИК - Кърджали

**РЕШИ:**

ОТХВЪРЛЯ КАТО НЕОСНОВАТЕЛНА жалба с вх.№182/02.11.2016г. на общият входящ регистър и с вх.№6/01.11.2016г. в регистъра на жалбите и сигналите подадена от ПП”ГЕРБ”Кирково  за нарушение на изборните правила за агитация от „ДПС”

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА даде думата за становища. Такива не бяха изказани. Проектът за решение беше подложен на гласуване.

**Гласували: 10 (десет) членове на РИК:**

**„ЗА” – 10 (десет) гласа**: Антоанета Юрукова; Величка Георгиева; Стефан Ангелов; Беркант Барзат; Кольо Ангелов; Руси Латунов; Калина Митева; Красимир Бибиновски; Стоян Кирев; Димитрия Василева.

**ПРОТИВ – няма.**

Има решение.

**По т.4 от дневния ред** ПРЕДСЕДАТЕЛЯТ АНТОАНЕТА ЮРУКОВА даде думата на КОЛЬО АНГЕЛОВ за отношение и предложение на проект за решение.

КОЛЬО АНГЕЛОВ: За всички е ясно, дори и Централната избирателна комисия се произнесе, че върху предизборните плакати на политическа партия ДПС действително е отпечатано българското знаме. Има си съответна санкционна норма в Изборния кодекс, чл. 183, ал.4, който забранява използването върху агитационни материали герба или знамето на Република България. Във връзка с това, аз предлагам да бъде съставет акт за установяване на административно нарушение на политическа партия ДПС за използване на българското знаме върху агитационни материали, разпространявани на територията на РИК 09 Кърджалийска в седемте общини.

ПРЕДСЕДАТЕЛЯТ АНТОАНЕТА ЮРУКОВА даде думата за становища и мнения по предложението на Кольо Ангелов. Не бяха изказани такива.

Предложението беше подложено на гласуване.

**Гласували: 10 (десет) членове на РИК:**

**„ЗА” – 6 (шест) гласа**: Антоанета Юрукова; Кольо Ангелов; Руси Латунов; Калина Митева; Красимир Бибиновски; Стоян Кирев.

**ПРОТИВ – 4 (четири) гласа:** Величка Георгиева; Стефан Ангелов; Беркант Барзат; Димитрия Василева.

Проектът за решение беше отхвърлен.

Поради изчерпване на дневния ред, ПРЕДСЕДАТЕЛЯТ АНТОАНЕТА ЮРУКОВА закри заседанието.

ПРЕДСЕДАТЕЛ:

(АНТОАНЕТА ЮРУКОВА)

СЕКРЕТАР:

(БЕРКАНТ БАРЗАТ)